NaiveNeuron/SloPal huggingface dataset:
M. Číž, podpredseda NR SR: (2006-10-17):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa preto, kto sa chce prihlásiť do rozpravy ústne. Ďakujem, nikto. Uzatváram možnosť podať ústnu prihlášku do rozpravy. Vážené kolegyne, kolegovia, vyhlasujem všeobecnú rozpravu o tomto bode za skončenú. Ďakujem pánovi navrhovateľovi, ako aj pánovi spravodajcovi. Zároveň prerušujem rokovanie o tomto bode programu. V našom rokovaní pokračujeme prvým čítaním o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Tento vládny návrh zákona máte ako tlač 93. Návrh na jeho pridelenie na prerokovanie vo výboroch je v rozhodnutí predsedu č. 104. Prosím teraz ministra zdravotníctva Slovenskej republiky Ivana Valentoviča, aby tento vládny návrh zákona uviedol. I. Valentovič, minister zdravotníctva SR: Ďakujem. Vážený pán predsedajúci, vážené panie poslankyne, vážení páni poslanci, návrh zákona, ktorým  sa mení a dopĺňa zákon č. 580/2004 Z. z. o zdravotnom poistení, predkladá vláda Slovenskej republiky ako iniciatívny materiál, ktorým sa realizuje časť programového vyhlásenia vlády. Cieľom navrhovaného zákona je zabezpečiť navýšenie finančných prostriedkov pre zdravotníctvo v roku 2007 cestou zvýšených platieb poistného za skupiny občanov, kde je platiteľom štát, zo 4 % priemernej mzdy na 5 % priemernej mzdy na obdobie prvých štyroch mesiacov v roku 2007. Súčasne sa navrhuje posunúť lehoty na vykonanie ročného zúčtovania poistného za rok 2006, aby sa vytvoril časový priestor na prípravu zjednodušenia ročného zúčtovania poistného. Rovnako táto úloha vyplýva z programového vyhlásenia vlády. Priamy finančný, ekonomický a environmentálny dopad, vplyv na zamestnanosť a podnikateľské prostredie je vyjadrený v doložke finančných, ekonomických a environmentálnych vplyvov, vplyvov na zamestnanosť a podnikateľské prostredie. Návrh zákona má dopad na štátny rozpočet. Návrh zákona je v súlade s Ústavou Slovenskej republiky, so zákonmi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná. Vážené panie poslankyne, vážení páni poslanci, som presvedčený, že na základe oboznámenia sa so skutočnosťami, ktoré som uviedol, podporíte predložený návrh. Ďakujem.
Blanár, Juraj, podpredseda NR SR (2022-09-28):
Pán poslanec Sulík teraz vystúpi ako poverený člen poslaneckého klubu SaS písomne prihlásený do rozpravy, nech sa páči.
Ďuriš Nicholsonová, Lucia, podpredsedníčka NR SR (2018-05-17):
Áno, aj ste písomne prihlásená. Predtým ale ešte dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslanci Budajovi, aby nám predniesol spravodajskú informáciu. Nech sa páči.
Jurinová, Erika, podpredsedníčka NR SR (2012-12-17):
Ďakujem, pán poslanec, na vaše vystúpenie registrujem tri faktické poznámky. Uzatváram možnosť prihlásiť sa. Nech sa páči, pani poslankyňa Kučerová.
Hort, Milan, podpredseda NR SR (2011-11-30):
Ďakujem. Faktickú poznámku evidujem jednu. Pán poslanec Ľubomír Galko bude reagovať na pána poslanca vystupujúceho v rozprave. Uzatváram možnosť prihlásiť sa s faktickou poznámkou. Nech sa páči.
Kuffa, Štefan, poslanec NR SR (2013-06-25):
Vážená pani podpredsedníčka, milé kolegyne, kolegovia, dovoľte mi niekoľko slov povedať. Prevencia je tou najdôležitejšou vecou, ktorá má fungovať v každom dobrom spoločenskom, sociálnom systéme, prevenciou nemôže byť práve to, ako sme to v máji prerokovali, Trestný zákon, kde 10-násobok drogy v podstate drobný díler môže mať pri sebe. Je to veľmi čosi, čo je negatívne. A myslím si, že tie rodiny, ktoré majú skúsenosť s narkomanom v rodinách, tak vedia, aké to sú tragédie. Zvýhodňovanie jednej sociálnej skupiny pred druhou tiež je diskriminujúce voči aj majorite alebo iným sociálnym skupinám. Ja nemôžem byť trestaný za to, že mám iný ako prohomosexuálny názor. Potom jednoducho toto nie je demokracia. To nie je demokracia. A môžem ho aj slobodne vyjadriť. Sme svedkami toho, čo sa to v zahraničí deje. Verím, že SMER nie je odkázaný na voličskú základňu SaS-ky, tak ako to kolega spomínal. Myslím si, že vie sa dostať do parlamentu aj bez tejto podpory, tak nepotrebuje si tu robiť nejakú politickú kampaň. V Trestnom zákone sú dva také paradoxy. Jedným tým paradoxom je to, že chránime tých, ktorí sú proti zdraviu a proti životu. A to sú narkomani a homosexuáli. A na druhej strane tým istým zákonom a v tom istom návrhu trestáme tých, ktorí sú za život a starajú sa o naše zdravie. Je to čosi, čo je vrcholne nespravodlivé v jednom a v tom istom zákone. Jedni tí, ktorí sú proti životu, sú chránení zákonom, a tí, ktorí sa starajú o ten život a sú za zdravie, starajú sa o zdravie, sú... (Prerušenie vystúpenia časomerom.)
Kosová, Ingrid, poslankyňa NR SR (2024-05-15):
Ďakujem, pán kolega, že ste sa zamýšľal napríklad aj nad tým, že prečo je také dôležité zmeniť názov televízie. A priznám sa, že aj ja som včera, keď som zaspávala, tak som nad tým rozmýšľala a napadlo mi, že či náhodou SNS alebo v súčasnej vládnej koalícii alebo priamo na ministerstve kultúry nie sú nejakí jazykovedci alebo čo, či robili nejakú analýzu rozdielu medzi tým, tými dvoma výrazmi, že Slovenská televízia verzus Televízia Slovenska, alebo keď sa na to pozriete, tak Slovenská televízia má vlastne prídavné meno a podstatné meno a dôraz sa kladie na slovo ´slovenská´, to znamená, že tá označuje národnosť, a to televízie. Ale keď si dáte Televízia Slovenska, tak to už je niečo úplne iné, lebo tu sa píše Slovensko s veľkým S a ide už vlastne o prívlastok, nie o prídavné meno, a to naznačuje, že televízia je priamo spojená s touto krajinou. A podľa mňa je to celkom akože v poriadku. No ale podľa súčasnej garnitúry tento názov degraduje štátotvorný slovenský národ. No tak ja neviem. Ja som síce nebola vo vesmíre a verím dokázaným faktom, že Zem je teda sploštená guľa a čo ma asi ako odborníčku degraduje, ale poviem vám, že oveľa viac sa cítim degradovaná ako poslankyňa, ktorej sú tu predkladané zákony, ktoré vôbec nie sú prerokované s odbornou verejnosťou a ktoré budú stáť daňových poplatníkov mimochodom peniaze, a napriek tomu sú autoritatívne pretláčané s cieľom zničiť základné piliere demokratického právneho štátu, medzi ktoré bezpochyby patrí nezávislosť televízie. Ďakujem.
P. Paška, predseda NR SR: (2008-02-05):
(Hlasovanie.) 137 prítomných, 82 za, 51 proti, 3 sa zdržali, 1 nehlasoval. Konštatujem, že váš návrh, pán poslanec, sme odsúhlasili. Ďalej.
Kollár, Boris, predseda NR SR (2022-12-06):
Ďakujem. Jedenásť faktických poznámok. Končím možnosť faktickými, vlastne to už jak skončí, tak je to jasné. Máme jedenásť faktických poznámok, pán poslanec Sulík, Jarjabek, Viskupič, Kremský, Kuriak, Ňarjaš, Tabák, Bittó Cigániková, posuňte to vyššie, aby som videl ešte ďalších, končí to pánom poslancom Pročkom. Tak prvý, pán poslanec Sulík, nech sa páči.
Sulík, Richard, predseda NR SR (2011-03-29):
Pán poslanec Švantner.
Jurinová, Erika, podpredsedníčka NR SR (2014-12-11):
Pán poslanec Přidal.
Nagy, József, poslanec NR SR (2014-04-01):
Ďakujem. No tak idem odzadu. Ja si myslím, že SMER môže hocikedy, hocijakú argumentáciu vymyslieť, aj keby sme sa pridali. Nepotrebuje žiadnu argumentáciu. To vidíme denne pri hlasovaniach desaťkrát, že bez argumentácie, bez prihlásenia sa do rozpravy jednoducho nezahlasuje alebo sa zdrží. Takže toto, toto neobstojí. Potom hovoríme, že teraz či sme ako nejakí Talibanci, alebo čo? Nehnevajte sa, dva týždne sme o tomto rozprávali. Vtedy sme nevedeli, že 83 hlasov má ten SMER? Čo si teraz myslíme? A keď, pán Novotný, ak, ak priznávame, že teda ako, ak, ak si myslíme, že problémy sú dôvodom, finančné problémy v Sociálnej poisťovni sú legitímnym dôvodom, aby sme znížili z deväť na štyri, sedem, tak potom prečo chceme tu nejakým umelým navyšovaním a politickým tlakom túto legitimitu už ďalej nepriznávať? A čo keď bude ešte horšie?! Toto hovorím. To je proste, práveže týmto priznávame, že je to legitímne, lebo majú problémy, no tak môžeme zobrať, no akurát viac hlasov bude k tomu treba. A čo sa týka, na záver ešte k pani Jurinovej. Konsenzus ja nemyslel som konsenzus politický, ale myslel som konsenzus v prospech toho človeka, o ktorého sa tu my bijeme, o ktorého peniaze my sa tu bijeme. On nemá z toho, on z toho nemá konsenzus. My môžeme z toho mať konsenzus, že môžeme niekde to povedať, že sme aspoň niečo dosiahli, aspoň sme niečo. Ale on čo získal? On normálne nezískal nič. Jemu sme posvätili, že polku sme mu zobrali, to je celé. Ďakujem.
Laššáková, Jana, podpredsedníčka NR SR (2013-03-13):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy ústne sa hlásia dvaja páni poslanci, pán poslanec Osuský a pán poslanec Zajac. Končím možnosť prihlásiť sa do rozpravy ústne. Pán poslanec Osuský, nech sa páči, máte slovo.
I. Mikloš, podpredseda vlády a minister financií SR: (2004-05-20):
O ich zaradení bude rozhodovať vláda na základe politických priorít vyplývajúcich z programového vyhlásenia vlády v procese schvaľovania rozpočtu verejnej správy na roky 2005 – 2007. V nadväznosti na uvedené bol návrh objemu prostriedkov na podporu aktivít zahraničných Slovákov stanovený na úrovni roku 2004 s tým, že pokiaľ rozpočtová kapitola úrad vlády pripraví a predloží v rámci priorít požiadavku na zvýšenie objemu prostriedkov na tieto výdavky, o jeho zvýšení môže vláda Slovenskej republiky, samozrejme, rozhodnúť. V tejto súvislosti tiež uvádzam, že okrem prostriedkov na aktivity zahraničných Slovákov sa zo štátneho rozpočtu prostredníctvom rozpočtovej kapitoly úradu vlády každoročne financuje uskutočňovanie Stálej konferencie Slovenská republika a zahraniční Slováci a podujatie Dni zahraničných Slovákov. Starostlivosť o zahraničných Slovákov sa z prostriedkov štátneho rozpočtu realizuje aj prostredníctvom rozpočtovej kapitoly ministerstva kultúry, kde v roku 2004 v porovnaní s rokom 2003, kedy bol rozpočet na tento účel schválený v sume 3,5 mil. korún, došlo k zvýšeniu objemu prostriedkov o 13,3 mil. korún, teda rádovo takmer štvornásobné zvýšenie. V rámci východísk na roky 2005 – 2007 sa v kapitole ministerstva kultúry uvažovalo so zvýšením objemu prostriedkov na aktivity krajanov v zahraničí na 17,1 mil. korún v roku 2005, 17,5 mil. v roku 2006 a 17,8 mil. v roku 2007. Tak ako v prípade rozpočtovej kapitoly úradu vlády môže aj rozpočtová kapitola ministerstva kultúry v rámci prioritných výdavkových titulov pripraviť a predložiť požiadavku na zvýšenie výdavkov na tento účel. Ďakujem, skončil som.
Krajčí, Marek, poslanec NR SR (2024-01-16):
Ďakujem za slovo, aj za príspevok. Súhlasím s tým, že tieto prílepky vždy boli nebezpečné a vždy, keď nejaký prílepok prichádza, tak treba naozaj zbystriť všetky zmysli, že čo sa to tu znova chystá. Na začiatku si spomenul aj o veľmi nebezpečných zmenách, keď sa umožňuje ministrovi obrany obchodovať so zbraňami s nedemokratickými režimami, no to je úplne typický, to táto vláda biznisu. Lebo však tam sa najlepšie robia kšefty, robí biznis, takže úplne pochopiteľné, že takéto niečo si tu nechali schváliť a, samozrejme, že minister zahraničných vecí sa k tomu nebude môcť vyjadriť. Toto je to veľké sklamanie, ktoré, ten štýl politiky, ktorý tu prináša táto vládna garnitúra, že za všetkým biznis, provízie a takýmto spôsobom však sa to tu predtým robilo a znova sa to tu ide robiť a upevňuje sa takýmto spôsobom moc. Takže vďaka, že si aj na toto poukázal a pripomenul to. Ďakujem.
Ľupták, Pavel, poslanec NR SR (2024-05-02):
Ďakujem pekne za slovo. Pozorne sledujem celú tú diskusiu o problematike medveď, nielen teraz, ale ešte aj v minulom volebnom období a som zdesený z toho, že takéto veci sa neriešia. Za bývalého režimu som pracoval ako študent v lese, potom som bol aj profesionálny drevorubač a zdatný turista. Slovensko som prešiel niekoľkokrát, nikdy v živote sme nestretli medveďa, či v Nízkych Tatrách, či vo Veľkej Fatre, či v Malej Fatre, či v Rudohorí, toto sa neriešilo. Keď bol niekde nejaký strom napadnutý, napadnutý kôrovcom, tým lykožrútom, tak išiel ten strom dole bez toho, aby sa dávali kolkované žiadosti cez nejaké ochranárske združenia. Jednoducho toto sú normálne veci. Bývam 500 metrov od lesa. A ako keď som spomínal, že toho medveďa sme nevideli, keď som behal po celom Slovensku, tak teraz dva domy nižšie mi behal pred tromi rokmi medveď, tam po záhradách, tam, kde bývam. Ten útok na Kysuciach, čo bol pred týždňom alebo pred desiatimi dňami, tak tam si postavila moja dcéra dom, nový dom, že budú chodiť do lesa a takto tristo metrov tam bol ten útok na toho medveďa. A keď sa stane raz také niečo, že tam zabijú tie malé deti alebo niekde, tak sa môže stať, že niekto zoberie potom osud a zákon do vlastných rúk a tých poslancov alebo tých politikov, ktorí za toto môžu, tak si to s nimi vybaví osobne. O takýchto veciach sa tu nemá mudrovať, že kto je aký odborník a neodborník, ale treba ich urgentne riešiť, lebo tu ide o ľudské životy. Ďakujem.
Figeľ, Ján, podpredseda NR SR (2013-06-04):
Ďakujem pekne. Vážená pani predsedajúca, panie poslankyne, páni poslanci, dovoľte mi, aby som v zmysle zákona Národnej rady č. 350/1996 Z. z. o rokovacom poriadku Národnej rady vystúpil k návrhu pána poslanca Pavla Zajaca na vydanie zákona, ktorým sa mení a dopĺňa zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov, čo je tlač 503, ako spravodajca výboru Národnej rady pre financie a pre rozpočet. Tento návrh bol doručený poslancom v stanovenej lehote. Tým boli splnené podmienky určené v § 72 ods. 1 zákona Národnej rady o rokovacom poriadku, teda doručenie návrhu najmenej 15 dní pred schôdzou Národnej rady, na ktorej sa uskutoční jej prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel ho zaradil na rokovanie dnešnej 19. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálnoprávnej stránke všetky náležitosti návrhu zákona, ktoré sú uvedené v § 67 a 68 zákona Národnej rady o rokovacom poriadku, ako aj náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o cieli tohto návrhu a je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje aj odôvodnenie jednotlivých ustanovení návrhu. Po rozprave odporučím, aby podľa § 73 ods. 3 písm. c) zákona o rokovacom poriadku uvedený návrh zákona prerokovala Národná rada v druhom čítaní a v súlade s rozhodnutím predsedu Národnej rady č. 482 z 26. apríla tohto roku podľa § 71 rokovacieho poriadku uvedený návrh zákona prerokovali tieto výbory: – výbor Národnej rady pre financie a rozpočet, – ústavnoprávny výbor a – výbor pre hospodárske záležitosti. Za gestorský výbor navrhujem výbor Národnej rady pre financie a rozpočet, zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pani podpredsedníčka, prosím, otvorte rozpravu k uvedenému návrhu zákona.
Hlinka, Jozef, poslanec NR SR (2021-06-17):
Ďakujem za slovo. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2022-11-30):
Ďakujem pekne, takže pani Bláhová vystúpi v rozprave. Nech sa páči.
Baláž, Vladimír, poslanec NR SR (2015-04-24):
Ďakujem za prejav, pán poslanec Kuffa. Prejav plný milosrdenstva, ktoré robíš celý svoj život a ktorým si to aj ukázal na rozdiel od prejavu, ktorý ani neviem pomenovať slušným slovom, ktorý tu zaznel. Ďakujem ti za to naozaj veľmi pekne. A taká reálna naozaj z reálneho života. Naozaj, tá jedna poisťovňa, ktorú si ju teraz spomenul, nechala všetko na bedrách poskytovateľov zdravotnej starostlivosti. Platíš, neplatíš. To sú ich klienti tí, pre ňu sú to klienti, ale necháva to absolútne na takých ľuďoch, ako si ty, ako sú iné zdravotnícke zariadenia, ktoré, bohužiaľ, aj keď tí nešťastní nemôžu niekedy platiť, sa musia o nich postarať, ale im to potom tieto poisťovne, hlavne táto poisťovňa, nenahradí. Tak to je, som rád, že si spomenul tento fakt. Ďakujem. (Potlesk.)
B. Bugár, podpredseda NR SR: (2004-05-13):
(Hlasovanie.) Prítomných je 135 poslancov, za návrh 118, proti 2, zdržalo sa 15. Tieto body zo spoločnej správy sme schválili. Nech sa páči.
P. Paška, predseda NR SR: (2008-09-10):
(Hlasovanie.) 132 prítomných, 113 za, 17 sa zdržalo, 2 nehlasovali. Návrh sme pridelili výborom a určili lehoty na prerokovanie. Pán poslanec Čech uvedenie v prvom čítaní hlasovanie o vládnom návrhu zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov , je to tlač 711.
Bugár, Béla, podpredseda NR SR (2017-03-28):
Pani poslankyňa, mali ste dať námietku, viete, ale vtedy ste sa nehlásila, no, bohužiaľ. Pán poslanec Klus.
Grendel, Gábor, poslanec NR SR (2019-06-19):
Ďakujem, pán predseda. Chcel by som pripomenúť členom osobitného kontrolného výboru na kontrolu činnosti SIS, že o 12.15 hod. máme rokovanie na obvyklom mieste.
Benčík, Ján, poslanec NR SR (2022-06-15):
Ach, takto mi pokaziť radosť. A ja som si myslel, že to nie je preklep, ale že sa týmto hlásime k tomu v Nemecku rozšírenej kultúre ´frei körper kultur´ (povedané so smiechom).
Zmajkovičová, Renáta, podpredsedníčka NR SR (2012-12-12):
Ďalší... Ale sa prihláste, pán poslanec. Nech sa páči.
Sloboda, Vladimír, poslanec NR SR (2017-05-18):
Ďakujem. Možno len doplniť pani kolegynku na tému sily kontroly NKÚ, keď pri tom množstve zistení, ktoré malo NKÚ, bolo až päť oznámení Úradu verejného obstarávania pre podozrenie z porušení zákona verejného obstarávania. Z tých všetkých zistení, ktoré NKÚ malo, bolo poslaných až päť oznámení. Ku zvyšku aj priamo v správe NKÚ konštatuje, že to nebolo až také závažné porušenie zákona, aby to oznámenie podávali. A, mimochodom, už len keď to doplním, ale každý to má hneď na prvej strane skonštatované, takže naozaj musím povedať, že tá správa je dobre napísaná, len ten obsah potom my si musíme zanalyzovať. Okrem tých 5 oznámení bolo podaných až 13 trestných oznámení a 2 ďalšie oznámenia netrestné a 9 porušení finančnej disciplíny. To pri takom množstve zistení je až neuveriteľné, že ich bolo iba tak málo.
Bugár Béla, podpredseda NR SR (2018-12-06):
Nech sa páči, prezentujme sa a hlasujme. (Hlasovanie.) Prítomných 140, za 18, proti 45, zdržalo sa 75 poslancov, 2 nehlasovali. Návrh nebol schválený.
Vaľová, Jana, poslankyňa NR SR (2012-09-27):
Ďakujem veľmi pekne, pán predseda. Poprosím vás, keďže nevystúpil nikto k tomuto zákonu, aby sme sa podľa § 73 ods. 3 písmena c) uzniesli na tom, že postúpime návrh do druhého čítania, aby ste o tom dali hlasovať. Ďakujem.
Jurinová, Erika, podpredsedníčka NR SR (2014-12-11):
S reakciou na faktické poznámky pán poslanec Krajcer.
Pellegrini, Peter, predseda NR SR (2024-02-08):
Prezentujme sa a hlasujme o bode 252 z druhého pozmeňujúceho návrhu pána poslanca Galka. (Hlasovanie.) Prítomných 129, za 18, proti 77, zdržali sa 34. Tento bod sme neschválili.
Laššáková, Jana, podpredsedníčka NR SR (2012-05-10):
Pán poslanec Kaník bude reagovať na faktické poznámky.
B. Bugár, podpredseda NR SR: (2003-09-18):
B. Hanzel, poslanec: Ja chcem len reagovať pár slovami, nie dlho, na to, čo tu bolo povedané. Áno, nebola to len hŕstka tých statočných ľudí. Hŕstka statočných ľudí a tých vzácnych vydržala do konca. Mnohí po roku, po dvoch, po troch začali pomaličky kolaborovať s tým systémom, ktorý tu bol, a začali z neho ťažiť. Takže je pravda, že to boli zo začiatku desaťtisíce, možno státisíce ľudí, ktorí na tento systém doplatili, ale neskôr sa to veľmi silne zredukovalo. Poznám veľmi dobre mnohých ľudí, ktorí po roku, po dvoch už boli znova na výslní a ktorí zmenili svoj názor, prospechársky zmenili svoj názor. Vieme všetci, ako takýto proces nastáva. Ľudia vidia veľmi rýchlo, čo môžu získať, keď obrátia kabát. Toto sme ostatne videli aj po roku 1989. Mnohí ľudia veľmi rýchlo obracali kabát, aj teraz nám veľmi rýchlo obracajú kabát. Ďakujem pekne.
Vaľová, Jana, poslankyňa NR SR (2014-09-10):
Vážený pán predseda, vážený pán minister, vážené panie poslankyne, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k vládnemu návrhu zákona, ktorý je uvedený pod tlačou 1133. V tejto súvislosti so dovoľujem predložiť informáciu k predloženému vládnemu návrhu zákona. Predmetný návrh spĺňa náležitosti podľa rokovacieho poriadku a podľa legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady pre financie, rozpočet a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci. Zároveň odporúčam, aby predmetný vládny návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Ďakujem, pán predseda, skončila som svoju spravodajskú informáciu, prosím o otvorenie všeobecnej rozpravy.
Lukáč, Jozef, poslanec NR SR (2022-12-07):
Ďakujem. Chcem pripomenúť členom výboru pre verejnú správu a regionálny rozvoj, že výbor bude zasadať dnes o 13.05 h presne.
Sabo, Michal, poslanec NR SR (2024-01-10):
Ďakujem a nadviažem. Áno, možno, ty si sa pýtal, Jano, že kde je problém tohto celého a možno tým problémom je práve, ty si ho nazval, tou mlčiacou väčšinou. Aj keď teda ja neviem, že či to nie je príliš vzletné pomenovanie pre tých 8 až 12 prítomných, lebo to je tá hŕstka, čo sem chodí každý deň nepočúvať, mlčať, ťukať si do mobilov. Možno, možno je chyba, že nám nerozumejú, že hovoríme príliš komplikovaným jazykom, možno by sme mali hovoriť ako keď si kamoši zasadnú za jeden stôl a klábosia o tom, koľko stoja rožky, možno vtedy by nám rozumeli, možno by sme mali rozprávať po rusky, ja neviem. Inak ja som si spomenul na, lebo v noci som nespal, dumal som nad dianím v tomto pléne, a spomenul som si... (Prerušenie vystúpenia predsedajúcim.)
Pellegrini, Peter, predseda NR SR (2024-02-09):
Pani poslankyňa, neveďte diskusiu s kolegom.
Dubovcová, Jana, poslankyňa NR SR (2010-12-08):
Čítam pozmeňujúce a doplňujúce návrhy. 5. V čl. I bod 16 znie: 16. V § 30 ods. 7 sa slová „organizované Justičnou akadémiou“ a slová „justičných čakateľov“ vypúšťajú. 6. V čl. I sa za 20. bod vkladá nový 21. bod, ktorý znie: 21. V § 41 ods. 1 znie: „(1) Ak tento alebo osobitný zákon neustanovuje inak, sudca vykonáva svoju funkciu v úradných miestnostiach súdu. Sudcovi môže sudcovská rada na základe jeho žiadosti povoliť, aby plnil svoje funkčné povinnosti v domácom prostredí, a to v rozsahu určenom zásadami prijatými Súdnou radou po dohode s ministrom. Ak sudcovská rada nerozhodne o žiadosti...“ (Prerušenie vystúpenia predsedajúcim.)
Jurinová, Erika, podpredsedníčka NR SR (2015-05-15):
O slovo požiadal v zmysle rokovacieho poriadku, požiadal pán navrhovateľ, nech sa páči.
A. Belousovová, podpredsedníčka NR SR: (2007-03-29):
S reakciou na vystúpenie pani poslankyne Žitňanskej sa s faktickou poznámkou neprihlásil nikto. Končím možnosť prihlásiť sa s faktickými poznámkami. A vyhlasujem rozpravu za skončenú. Chcem sa ešte opýtať, či chce navrhovateľ zaujať stanovisko k rozprave. Nech sa páči, pán navrhovateľ, máte slovo.
Hrnčiar, Andrej, podpredseda NR SR (2018-09-13):
Ďakujem. Otváram rozpravu, pán poslanec, ale ešte predtým, ako ste sa nahlásili do rozpravy, mi povedala pani podpredsedníčka, takže ako druhý.
B. Bugár, podpredseda NR SR: (2001-09-18):
vládnom návrhu zákona o prechode niektorých pôsobností z orgánov štátnej správy na obce a na samosprávne kraje. Vládny návrh zákona ste dostali pred prvým čítaním ako tlač 1162. Spoločnú správu výborov schválenú gestorským výborom máte ako tlač 1162a. Z poverenia vlády Slovenskej republiky návrh zákona odôvodní minister vnútra Slovenskej republiky Ivan Šimko. Nech sa páči pán minister, máte slovo. (Hlasy z pléna.) Zapnite mikrofón pánovi poslancovi Gašparovičovi s procedurálnym návrhom. Nech sa páči.
Danko, Andrej, predseda NR SR (2018-09-12):
Pán poslanec, musím vás upozorniť...
Grendel, Gábor, podpredseda NR SR (2022-06-23):
Pán poslanec.... (Reakcie z pléna).
Taraba, Tomáš, poslanec NR SR (2022-09-22):
Dámy a páni, konečne sa Národná rada zaoberá otázkami, ako znížiť ceny energií. A naozaj v tom prvom kole posudzovania zákona sa hovorí o takej základnej filozofii, že či sa uberá dobrým smerom a že či... (Prerušenie vystúpenia predsedajúcim.)
M. Sabolová, poslankyňa: (2005-02-04):
A druhá vec. Pán kolega Novotný, ste mi nahrali na smeč, veľmi jasne. Hovoríte o decentralizácii a o tom, ako treba presúvať inštitúcie. Ja sa vás opýtam, prečo potom dochádza k centralizácii v daňovej správe, kde Daňové riaditeľstvo chce centralizovať všetku svoju rozhodovaciu, odvolaciu moc do Bystrice a chce rušiť pracoviská, jednotlivé. Myslím si, že o tom ešte budeme hovoriť, lebo toto bude téma. Zákon sme zablokovali, ale začína tu iná záležitosť a všade sa píše v materiáloch o centralizácii. Tak si potom povedzme a vysvetlime, čo chceme centralizovať, čo chceme decentralizovať. Ak dnes funguje daňová správa a začala možno lepšie robiť výber daní, prečo chceme centralizovať. Ak tu vytvárame úrady do regiónov, ktoré budú robiť inšpekciu, tak potom zmena sídla tomu nepomôže. Čiže dohodnime sa potom, čo je centralizácia a čo je decentralizácia a ako to chápete, jednotliví poslanci.
Hort, Milan, podpredseda NR SR (2011-02-09):
Pán poslanec Podmanický bol posledný prihlásený do rozpravy, a preto vyhlasujem rozpravu za skončenú. Pýtam sa pána navrhovateľa, pána poslanca Gála, či chce využiť možnosť zhodnotiť rozpravu v záverečnom slove. Áno, nech sa páči, pán poslanec.
B. Bugár, podpredseda NR SR: (2002-04-03):
(Hlasovanie.) Prítomných 96 poslancov, za návrh hlasovalo 93, zdržali sa 2, nehlasoval 1. Konštatujem, že tento návrh zákona sme postúpili do tretieho čítania, preto otváram rozpravu v rámci tretieho čítania. Pýtam sa, či sa niekto hlási do rozpravy. Nie je to tak. Vyhlasujem rozpravu v rámci tretieho čítania za skončenú. Pani poslankyňa, môžeme pristúpiť k hlasovaniu o návrhu ako o celku?
Karahuta, Jaroslav, poslanec NR SR (2022-12-01):
Ďakujem za slovo, pán predsedajúci. Vážené panie poslankyne, vážení páni poslanci, Národná rada Slovenskej republiky uznesením č. 1772 z 8. novembra 2022 pridelila návrh poslancov Národnej rady Slovenskej republiky Jána Mičovského a Martina Fecka na vydanie zákona, ktorým sa dopĺňa zákon Slovenskej národnej rady č. 330/1991 o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov, čo je pod tlačou 1254, na prerokovanie týmto výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledujúce stanoviská: ústavnoprávny výbor uznesením č. 652 z 25. novembra 2022 s poslaneckým návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie o návrhu nerokoval, nakoľko podľa § 52 ods. 2 zákona Národnej rady č. 350/1996 o rokovacom poriadku Národnej rady bol neuznáša... nebol uznášaniaschopný. Gestorský výbor odporúča o bode I zo spoločnej správy hlasovať s návrhom gestorského výboru uvedený bod schváliť. Gestorský výbor na základe stanovísk výborov k návrhu zákona vyjadrených v ich uzneseniach uvedených pod bodom III spoločnej správy a stanoviskách poslancov gestorského výboru vyjadrených v rozprave k tomuto návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný návrh zákona schváliť s pripomienkami. Spoločná správa výborov Národnej rady o prerokovaní predmetného návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 270 zo dňa 29. novembra 2022. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku Národnej rady. Pán predsedajúci, skončil som, otvorte, prosím, rozpravu.
Danko, Andrej, predseda NR SR (2019-09-11):
Pán poslanec Fecko.
A. Belousovová, podpredsedníčka NR SR: (2007-03-22):
Posledný bol ústne prihlásený do rozpravy pán poslanec Lebocký. Pán poslanec, máte slovo. (Hlasy z pléna.) A, pardon, ospravedlňujem sa. Chcete reagovať ešte na faktické poznámky? Nech sa páči, pani poslankyňa.
Ďuriš Nicholsonová, Lucia, podpredsedníčka NR SR (2018-02-08):
Pani poslankyňa, ja som nepostrehla ale, či chcete. Nie, nechcete, dobre. To bola písomne prihlásená pani poslankyňa Gaborčáková. V tejto chvíli otváram možnosť otvoriť sa, prihlásiť sa do rozpravy ústne. Nech sa páči. Končím možnosť prihlásiť sa do rozpravy a vyhlasujem rozpravu k tomuto bodu za skončenú. Prerušujem rokovanie o tomto bode. Hlasovať o uznesení budeme v rámci ďalších hlasovaní. Teraz otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosť odovzdať svoju interpeláciu aj v písomnej podobe, a to predsedovi Národnej rady Slovenskej republiky. K predneseniu interpelácií sa písomne prihlásili títo páni poslanci: pán poslanec Drobný, pán poslanec Žarnay a pán poslanec Heger. Nech sa páči, pán poslanec Drobný.
Petro, František, poslanec NR SR (2015-11-13):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Kotleba, Marian, poslanec NR SR (2021-12-02):
Vážený pán predseda, vážené kolegyne, kolegovia, čaká nás voľba komisárky pre deti, ľudovo nazývanej detská ombudsmanka alebo detský ombudsman. A tak ako tu aj pred chvíľkou zaznelo počas rozpravy k tomu návrhu Matoviča, je vo vzduchu tá otázka a bude sa to stále opakovať, že môže prísť na program dňa povinné očkovanie detí. A ja týmto chcem vyzvať všetkých kandidátov a hlavne toho, kto nakoniec alebo tú, ktorá nakoniec bude zvolená, aby to vnímala ako obrovskú hrozbu, obrovské riziko, aby tá zvolená, novozvolená detská ombudsmanka skutočne našla potom v sebe odvahu povedať, že ako tá, ktorá má bojovať za práva detí, za ochranu detí, za ochranu tých, ktorí sa sami ešte brániť nevedia, aby jednoznačne potom, keď to príde, vystúpila a povedala, že je to absolútne neprijateľné a že očkovanie, povinné očkovanie detí je niečo, je červená hranica, červená čiara, za ktorú sa nikdy nebude dať prejsť. A v tomto, v tomto sa bude ukazovať charakter tej novej ombudsmanky, v tomto sa bude ukazovať to, že či v konkrétnych chvíľach a v konkrétnych prípadoch bude mať skutočne odvahu napĺňať tú svoju misiu, tú svoju úlohu, pre ktorú tam, verím, že, všetci tí kandidáti chcú ísť. A v tej chvíli potom bude oporou a nie sklamaním. V tejto chvíli my nevieme, kto bude zvolený. A je to dobré, že sa to nevie, však čo by to bolo, keby sme už dopredu vedeli, kto to bude. Ale nech je táto výzva absolútne pre všetkých, pretože, pretože vidíme, kam šialenstvo ohľadom vymyslenej covid akcie v Európe zachádza a vidíme, že čoraz viac sa rozpráva aj o tom, že obeťami týchto šialencov majú byť aj deti. Takže ešte raz vyzývam budúcu detskú ombudsmanku, aby už teraz v sebe zbierala odvahu postaviť sa za to, aby nikdy v živote nemohli byť na Slovensku deti povinne očkované proti covidu. Ďakujem pekne.
M. Drobný, poslanec: (2001-10-04):
Ale tu ide o odbornú vec, odbornú vec, kde musíte argumentovať a nám laikom povedať, to je preto také zlé. Alebo ani to nemusíte hovoriť, že je to zlé, mne sa zdá, že to nie je dobré, a vyberať trochu tie slová inak, v pozitívnom myslení. Ale ten pozitivizmus vám absolútne chýba. A bolo by to prijateľnejšie a boli by ste víťazmi. Ale teraz neviem, kto je víťazom, pretože vajce poúča sliepku, že ho zle zniesla. No to je veľmi zle. Páni, moji zlatí, to keď bude platiť, tak tento svet sa zrúti. Pokiaľ ide o textualistický výklad, ako ste mi tuto predviedli, páni, ale veď textualizmus je jedna čiastka prístupu k interpretácii akéhokoľvek zákona. Ja ho môžem ešte interpretovať aj inak. Ja si myslím, že etika vám chýba. I. Presperín, podpredseda NR SR: Pán poslanec Orosz bude reagovať na faktické poznámky. L. Orosz, poslanec: Ja chcem poďakovať pánu poslancovi Drobnému, že ocenil 98 % môjho vystúpenia, lebo naozaj som sa snažil podať fakty k tomu, aký zmysel má tento návrh. A naozaj nemá zmysel. Ten záver som musel urobiť, pretože to, k čomu som smeroval, smerovalo k tomu záveru, že tento návrh naozaj nemá zmysel prerokúvať na rokovaní pléna Národnej rady Slovenskej republiky. To je záver, ktorý som urobil. A, samozrejme, vy sa rozhodnete, ako budete hlasovať o tomto návrhu. Ďakujem pekne. I. Presperín, podpredseda NR SR: Ďakujem. Vyhlasujem rozpravu o tomto bode programu za skončenú. Pýtam sa pani navrhovateľky, či chce vystúpiť? Áno. Nech sa páči, pani poslankyňa Tóthová má slovo.
Hrnčiar, Andrej, podpredseda NR SR (2018-05-17):
Máte záujem o doplňujúcu otázku? Nech sa páči.
Šutaj Eštok, Matúš, poslanec NR SR (2020-07-24):
Ďakujem pekne. Pán Gyimesi, to by bolo úplne v poriadku, keby pán Matovič prepadol, opakoval ročník tak ako tí velikáni, ktorých ste k nemu prirovnali, ale on ukradol diplomovú prácu. On nič nezopakoval, žiadny ročník. On sprosto ukradol diplomovú prácu, priznal sa k tomu a niekoľkokrát o tom klamal, čiže toľko asi k tomu. A tá neskutočná stopa, ktorú on v politike na Slovensku zachová, no on ju už ju zachoval. Je prvý premiér, ktorý je prvým človekom, ktorý je zároveň podvodník, zlodej, plagiátor a klamár na čele vlády. Myslím si, že tá stopa bude ozaj ohromná. Pán Pčolinský, prosím vás, vy ste minulé volebné obdobie odvolali pána Danka za čo? Za čo? Za personálne nominácie alebo za to, že ukradol diplomovú prácu, tak ako ukradol aj pán Matovič?! Prosím vás táto schizofrénia, ktorú tu máte, celá vládna koalícia, že sa nehanbíte. Presne ste to vo vašej faktickej poznámke vystihli. Vodu, víno kážete..., vodu kážete, víno pijete. A tie štátne, tie, tie nominácie do štátnej služby, som veľmi rád, že toto priznávate, že ste začali politické čistky ako v 50. rokoch. Ja som rád, že to hovoríte na rovinu. Mali ste to povedať vašim voličom, ale ešte pred voľbami, lebo ste sľubovali niečo úplne iné. Keby ste im vtedy povedali, vážení voliči, dajte nám váš hlas a my urobíme politické čistky ako v 50. rokoch, dneska by sme boli ticho. Vy ste sľubovali odpolitizovanie štátnej služby a tí ľudia, ktorých tam dávate, ak to sú odborníci, tak spánombohom. Sami dobre viete, že tie kádre nemáte, a je to jedna banda amatérov. Ďakujem pekne.
Pellegrini, Peter, poslanec NR SR (2016-03-23):
Sľubujem. (Potlesk.)
Janckulík, Igor, poslanec NR SR (2018-02-06):
Pán predsedajúci, v rozprave k návrhu zákona som vystúpil ja a pán poslanec Krajčí, Cigániková, Suchánek a Zelník. Konkrétne pozmeňujúce návrhy k priloženému návrhu som podal spolu s poslancom Zelníkom. Pozmeňujúce návrhy som podal ja aj poslanec Zelník samostatne spolu s návrhmi na vyňatie bodov 144, 154 a 181 zo spoločnej správy na samostatné hlasovanie. Pán poslanec Krajčí podal dva pozmeňujúce návrhy. Ďalší pozmeňujúci návrh podala pani poslankyňa Cigániková. Aby sme mohli hlasovať o pozmeňujúcich návrhoch podaných dnes, dávam návrh na skrátenie lehoty podľa § 83 zákona o rokovacom poriadku.
Ďuriš Nicholsonová, Lucia, podpredsedníčka NR SR (2019-01-29):
S reakciou na faktické poznámky pán poslanec Heger.
Grendel, Gábor, podpredseda NR SR (2023-06-14):
Ďakujeme za informáciu. S členmi grémia sa teda vidíme o štrnástej hodine. Ešte pán poslanec Viskupič.
Bugár, Béla, poslanec NR SR (2014-11-09):
Ďakujem za slovo. Pán poslanec Viskupič, máte pravdu, sme v ťažkej situácii, ale, viete, je to preto, lebo podaktorí aj tí, ktorí podpísali napríklad zvolanie tejto mimoriadnej schôdze, prispeli k tomu, že o dva roky skôr začal SMER vládnuť. Preto sme v ťažkej situácii. A na to netreba zabudnúť. Pán poslanec Jarjabek, viete, môžete spomínať minulosť, ale keď už ju spomínate, tak vy ste boli pri tom, keď HZDS začalo valcovať, bohužiaľ. A mohol by som v tom pokračovať, však si pamätáme, keď sme tu sedeli vtedy spolu. Pán poslanec Martvoň, hovoríte, že žiadne argumenty opozícia nedáva. No, prepáčte, ale potom ani mňa ste nepočúvali. Ja tu nešibrinkujem, a to aj pánovi Jarjabkovi hovorím, žiadnymi inými číslami ako oficiálnymi zo štatistických údajov. To znamená, že ja som nespomenul ani to, o koľko miliónov prišla alebo môže prísť, povedzme, náš rozpočet ohľadne cétečka. To ste odo mňa počuť nemohli. Ak ste to počuli, tak ste asi boli niekde inde. Spomínate tu WikiLeaks, prepáčte, ale hovorte o vašej zodpovednosti, hovorte o tom, že za vašej vlády za jeden rok o 25 % sa zvýšilo zadlženie nemocníc. Nemôžete obviňovať opozíciu za to, čo ste spôsobili vy, nehovoriac o tom, že, keď už hovoríte, čo sme robili my, my sme napríklad za ministrovania pána Zajaca zastavili privatizáciu nemocníc. Už teda mohol by som takto pokračovať, čo všetko tak bolo. Ale, prepáčte, to, čo sa robí momentálne, napríklad to je najnovšia vec, že ak idete k odbornému lekárovi, tak nemôžete už napríklad ísť a nechať si urobiť, povedzme, krvný obraz u svojho, povedzme, obvodného, lebo buď idete najprv k odbornému, vypýtate si papiere... (Prerušenie vystúpenia časomerom.)
Kresák, Peter, poslanec NR SR (2017-03-28):
Ďakujem pekne. Ja budem pomerne stručný. Pán kolega Baránik, poviem vám tajomstvo. Keď chcete kritizovať Ústavný súd ako právnik, veď nie ste právnik, stále si to myslím, tak by ste mali používať právne argumenty. Môžete povedať, toto rozhodnutie je zlé, pretože výklad ustanovenia článku 28 je iný, pretože Európsky súd o ňom rozhodol tak a tak. Môžte povedať, že ste rozhodli zle, pretože ste vykladali ustanovenie iným spôsobom, ako ste mali. Ale keď vy, pán kolega, ako právnik hovoríte nahlas v tomto pléne, že rozhodnutia Ústavného súdu sú kúpené alebo dokonca protiprávne, tak nehnevajte sa, ale potom sa nečudujte, že voči vám je vedené disciplinárne konanie za vaše výroky. Tam vás imunita a vaša sloboda prejavu nechráni. Musím vám to pripomínať, pán kolega právnik Baránik. (Potlesk.)
Figeľ, Ján, podpredseda NR SR (2015-03-20):
Ďakujem aj ja. Nech sa páči, dve faktické poznámky, Jozef Viskupič s prvou.
Bugár, Béla, podpredseda NR SR (2017-02-08):
Ďakujem pekne. Otváram všeobecnú rozpravu a pýtam sa, či sa hlási niekto ústne do rozpravy. Pán poslanec Uhrík ako jediný. Končím možnosť sa prihlásiť do rozpravy. Pán poslanec, nech sa páči, máte slovo.
Šeliga, Juraj, podpredseda NR SR (2020-11-27):
Ďakujem pekne, pán minister. Poprosím pána poslanca Kazdu, ktorého navrhol určený gestorský výbor, aby nás informoval o stanovisku.
Laurenčík, Milan, podpredseda NR SR (2022-05-24):
Pán poslanec Jozef Pročko s faktickou poznámkou, nech sa páči.
Laššáková, Jana, podpredsedníčka NR SR (2013-09-17):
Nech sa páči, pokračujte.
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 145, za 100, proti 22, zdržalo sa 23 poslancov. Sme v treťom čítaní , preto otváram rozpravu a pýtam sa, či sa hlási niekto do rozpravy. Nie, vyhlasujem rozpravu za skončenú. Pán poslanec.
M. Číž, podpredseda NR SR: (2008-04-09):
A slovo má pán poslanec Zala.
Müllerová, Emília, poslankyňa NR SR (2015-09-24):
Pán predseda, v rozprave k návrhu zákona vystúpili poslanci: Novotný, Hlina a Mikloško. Poslanec Viliam Novotný podal konkrétny pozmeňujúci návrh a súčasne navrhol vyňať bod 4 zo spoločnej správy na osobitné hlasovanie. Teraz môžeme pristúpiť k hlasovaniu o pozmeňujúcich návrhoch zo spoločnej správy. Spoločná správa obsahuje 5 pozmeňujúcich návrhov. Dajte, prosím, hlasovať o bodoch 1, 2, 3 a 5 zo spoločnej správy s návrhom gestorského výboru schváliť.
Brixi, Otto, poslanec NR SR (2012-11-06):
Ďakujem pekne, pani predsedajúca. Kolegyne, kolegovia, ja si vážim záujem predkladateľov na budovaní akéhokoľvek demokratizačného princípu a zvyšovaní nejakých kontrolných mechanizmov, ale chcem povedať, že tento návrh sa mi nejaví už len z toho dôvodu, že zvyšuje teda možnosť verejných funkcionárov kontrolovať a v mnohých prípadoch nepochybne aj šikanovať akékoľvek verejnoprávne inštitúcie, ministerstvá, rezorty a každého, koho sa to týka. Ja mám taký typický príklad a paralelu z Košíc, kde, ako viete, tvorí samosprávu nielen mestské zastupiteľstvo, ale aj zastupiteľstvá mestských častí, a už v minulosti bol záujem mestských poslancov chodiť po mestských častiach, chodiť po úradoch, chodiť po magistrátoch, pýtať sa zamestnancov a mimoriadne ich vyrušovať pri ich práci. Ja si myslím, že dnes je v tejto krajine dostatok mechanizmov, či kontrolných, alebo iných, na to, aby sa akýkoľvek verejný funkcionár mohol dozvedieť to, čo ho zaujíma, mohol dostať informácie, ktoré sa ho týkajú, a nemyslím si, že je nejaký rezort a nejaký minister alebo akýkoľvek iný ústredný orgán štátnej správy, ktorý by bránil verejnému funkcionárovi, a obzvlášť poslancovi Národnej rady, získať informácie, ktoré potrebuje. Ďakujem pekne.
B. Bugár, podpredseda NR SR: (2004-09-09):
(Hlasovanie.) Prítomných je 127 poslancov, za 122, zdržali sa 3, nehlasovali 2. Tieto body sme schválili. Nech sa páči.
Madej, Róbert, poslanec NR SR (2013-09-04):
Ďakujem pekne. Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Klus, Martin, podpredseda NR SR (2019-11-26):
Ďakujem pekne, pani poslankyňa, za mimoriadne krátke vystúpenie. Rád by som sa teraz opýtal, či by chcel k rozprave zaujať stanovisko navrhovateľ. Nech sa páči, pán podpredseda vlády.
Š. Rusnák, poslanec: (2001-10-18):
J. Migaš, predseda NR SR: Pán predseda vlády, nech sa páči.
Bugár, Béla, podpredseda NR SR (2011-09-14):
Pán podpredseda Fico, nech sa páči.
Bugár Béla, podpredseda NR SR (2018-12-06):
Prezentujme sa a hlasujme. (Hlasovanie.) Prítomných 140, za 136, zdržali sa 3, 1 nehlasoval. Konštatujem, že bod č. 2 bol schválený.
Pellegrini, Peter, predseda NR SR (2014-11-26):
Ďakujem pekne. Po krátkej prestávke budeme pokračovať v prerušenej rozprave. (Krátka prestávka.) (Po prestávke.)
Gašpar, Tibor, poslanec NR SR (2024-02-08):
Budeme hlasovať o bode 31 pozmeňujúceho návrhu poslanca Galka.
Kuffa, Filip, poslanec NR SR (2023-05-17):
Ďakujem za slovo. Ako bolo avizované, máme pripravený pozmeňujúci návrh z dôvodu toho, že tam skončila účinnosť, ja si ho dovolím teraz prečítať. Pozmeňujúci a doplňujúci návrh poslanca Národnej rady Slovenskej republiky Tomáša Tarabu. Návrh poslanca Národnej rady Slovenskej republiky Tomáša Tarabu na vydanie zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení niektorých predpisov sa mení a dopĺňa takto: 1. V čl. I sa za bod 4. vkladá nový bod 5, ktorý znie: „5. Za § 36h sa vkladá §36i, ktorý v rátane nadpisu znie: „§36i Prechodné ustanovenia k úprave účinnej od 1. júla 2023 Konanie o priestupku a správnom delikte začaté a právoplatne neskončené pred 1. júlom 2023 sa dokončí podľa predpisov účinných od 1. júla 2023.“ 2. V čl. II sa za slová „1. mája“ nahrádzajú slovami „1. júla“. Ďakujem skončil som.
Dostál, Ondrej, poslanec NR SR (2010-11-03):
Ja súhlasím s pánom poslancom Padom, že ak regulácia nemá vplyv na peniaze občanov, tak sa do toho netreba miešať. Podľa mňa sa netreba miešať alebo snažiť, snažiť miešať reguláciu tam, kde tá regulácia nie je nevyhnutná, a potom by to nemalo dopady na príjmy občanov. Ja som nepolemizoval s predloženým návrhom novely zákona, ja som vyslovil výhrady k tomu existujúcemu zákonu a jeho filozofii ako takej, a teda, samozrejme, že môj pohľad je iný ako pohľad pána poslanca Lazára alebo ostatných predstaviteľov ľavicového videnia sveta. Ja som, naopak, presvedčený, že netreba to dotovať a treba si počkať na to, keď tie zdroje obnoviteľné budú rovnako efektívne alebo efektívnejšie ako klasické zdroje a potom sa ony úplne prirodzene presadia. Vtedy príde ich čas. Dotáciami, reguláciami iba deformujeme to prostredie a myslím si, že v konečnom dôsledku poškodzujeme aj občanov. Ďakujem.
Grendel, Gábor, podpredseda NR SR (2023-05-05):
Pán poslanec Jozef Lukáč, ešte.
P. Paška, predseda NR SR: (2008-05-22):
(Prestávka.) (Po prestávke.)
Poliačik, Martin, poslanec NR SR (2011-03-22):
Pani ministerka, ja chcem vám poďakovať za to, že ste vniesli trochu svetla do tejto diskusie, lebo to, čo sme si vypočuli predtým, tak to bolo iba pokračovanie tmy, ktorá na prokuratúre aj na súdoch tam bola v podstate za posledné štyri roky. Lebo to, že na prokuratúre a na súdoch vládne atmosféra strachu z nadriadených, tak to v podstate je tak verejným tajomstvom, že sa to odráža už dokonca aj v dôveryhodnosti, ktorú prokuratúra a hlavne súdy teda majú u občanov. A to, že všetky zmeny, ktoré sa teraz chystajú, sú na strane občanov, ktorí túto dôveru k týmto inštitúciám majú mať, a nie je na strane prokurátorov a sudcov, ktorým pán poslanec Fico ako hovoril, skôr si ich teda uplácal trinástymi a štrnástymi platmi, než by niečo robil pre to, aby tento strach tam zmizol, tak je veľmi pekné, že sa konečne smer otáča a robí sa niečo v prospech občanov tejto krajiny. Ďakujem ešte raz.
P. Hrušovský, podpredseda NR SR: (2002-04-05):
Pán poslanec Finďo je predkladateľom návrhu, ktorým sa mení a dopĺňa zákon č. 312/1993 Z. z. o spotrebnej dani z tabaku a tabakových výrobkov, ktorý prerokúvame ako tlač 1387. Prosím, aby ste predmetný návrh zákona stručne uviedli. P. Finďo, poslanec: Vážený pán predsedajúci, vážené dámy, vážení páni, tento návrh poznáte, pôvodne ho predkladal v čase prijímania štátneho rozpočtu pán poslanec Šagát. V tom čase sme ho ako poslanci stiahli z toho dôvodu, že pani ministerka financií nám prisľúbila, že rozdiel medzi pôvodne plánovaným navýšením spotrebnej dane z tabaku a tabakových výrobkov a skutočne uskutočneným navýšením, ktoré malo byť pôvodne dvojfázové, že ten rozdiel bude ochotná v mesačných tranžiach vyplácať rezortu zdravotníctva na kardiovaskulárne a onkologické ochorenia. Po výmene na tomto poste, po schválení štátneho rozpočtu došlo k situácii, keď ministerstvo financií neakceptuje tento dohovor a z toho dôvodu sme museli pristúpiť k tomu riešeniu, ktoré sme pôvodne navrhovali, teda ide o riešenie, ktoré smeruje k tomu, že pôvodne daň, ktorá bola ako všeobecná daň, sa stáva teraz vlastne určitým spôsobom podielovou daňou, ktorá má určenie určitého objemu finančných zdrojov priamo do zdravotníctva. Chcem len, nebudem zdržiavať, ale chcem ešte jednu poznámku povedať, že v zahraničí, napríklad v západnej Európe, v Severnej Amerike je bežné, že tabakové firmy sponzorujú dominantne zdravotníctvo. U nás sponzorujú Boss extra ligu alebo Mars super ligu, či ako sa to volá, a to je úplne zvrátené, aby na štadiónoch, kde sa má pestovať zdravie, aby tam boli reklamy týchto firiem. Firmy ako Philip Morris a iné firmy, tie v Spojených štátoch sponzorujú predovšetkým zdravotníctvo. U nás systém nepočítal s takýmto typom sponzoringu. Zanikol fond zdravia, štátny fond zdravia, a preto trváme na to, aby sa táto daň stala podielovou daňou. To je všetko. Prosím vás o podporu.